erhwenkuo/poetry-chinese-zhtw huggingface dataset:
得替後書懷上第五相公
作者：耿湋（唐）

誰語恓惶客，偏承顧盼私。應逾骨肉分，敢忘死生期。山縣唯荒壘，雲屯盡老師。庖人寧自代，食檗謬相推。黃綬名空罷，青春鬢又衰。還來掃門處，猶未報恩時。獨立花飛滿，無言月下遲。不知丞相意，更欲遣何之。
入塞曲
作者：耿湋（唐）

將軍帶十圍，重錦制戎衣。猿臂銷弓力，虯須長劍威。首登平樂宴，新破大宛歸。樓上誅姬笑，門前問客稀。暮烽玄兔急，秋草紫騮肥。未奉君王詔，高槐晝掩扉。
送姚校書因歸河中
作者：耿湋（唐）

十年相見少，一歲又還鄉。去住人惆悵，東西路渺茫。古陂無茂草，高樹有殘陽。委棄秋來稻，雕疏採後桑。月輪生舜廟，河水出關牆。明日過閭裡，光輝芸閣郎。
題清源寺
作者：耿湋（唐）

儒墨兼宗道，雲泉隱舊廬。盂城今寂寞，輞水自紆餘。內學銷多累，西林易故居。深房春竹老，細雨夜鐘疏。陳跡留金地，遺文在石渠。不知登座客，誰得蔡邕書。
奉送蔣尚書兼御史大夫東都留守
作者：耿湋（唐）

副相威名重，春卿禮樂崇。錫珪仍拜下，分命遂居東。高旆翻秋日，清鐃引細風。蟬稀金穀樹，草遍德陽宮。教用儒門儉，兵依武庫雄。誰雲千載後，周召獨為公。
喜侯十七校書見訪
作者：耿湋（唐）

東城獨屏居，有客到吾廬。發廩因舂黍，開畦複剪蔬。許酣令乞酒，辭窶任無魚。遍出新成句，更通未悟書。藤絲秋不長，竹粉雨仍餘。誰為須張燭，涼空有望舒。
晚春青門林亭燕集
作者：耿湋（唐）

都門連騎出，東野柳如絲。秦苑看山處，王孫逐草時。歡遊難再得，衰老是前期。林靜鶯啼遠，春深日過遲。落花今夕思，秉燭古人詩。對酒當為樂，雙杯未可辭。
晚秋東遊寄猗氏第五明府解縣韓明府
作者：耿湋（唐）

步出青門去，疏鐘隔上林。四郊多難日，千里獨歸心。暮鳥聲偏苦，秋雲色易陰。亂墳松柏少，野徑草茅深。灞涘袁安履，汾南宓賤琴。何由聽白雪，只益淚沾襟。
奉和元承杪秋憶終南舊居
作者：耿湋（唐）

白玉郎仍少，羊車上路平。秋風搖遠草，舊業起高情。亂樹通秦苑，重原接杜城。溪雲隨暮淡，野水帶寒清。廣樹留峰翠，閑門響葉聲。近樵應已燒，多稼又新成。解佩從休沐，承家豈退耕。恭侯有遺躅，何事學泉明。
晚夏即事臨南居
作者：耿湋（唐）

何須學從宦，其奈本無機。蕙草芳菲歇，青山早晚歸。廣庭餘落照，高枕對閑扉。樹色迎秋老，蟬聲過雨稀。艱難逢事異，去就與時違。遙憶衡門外，蒼蒼三徑微。
省試驪珠詩
作者：耿湋（唐）

是日重泉下，言探徑寸珠。龍鱗今不逆，魚目也應殊。掌上星初滿，盤中月正孤。酬恩光莫及，照乘色難逾。欲問投人否，先論按劍無。儻憐希代價，敢對此冰壺。
元日早朝
作者：耿湋（唐）

九陌朝臣滿，三朝候鼓賒。遠珂時接韻，攢炬偶成花。紫貝為高闕，黃龍建大牙。參差萬戟合，左右八貂斜。羽扇紛朱檻，金爐隔翠華。微風傳曙漏，曉日上春霞。環佩聲重疊，蠻夷服等差。樂和天易感，山固壽無涯。渥澤千年聖，車書四海家。盛明多在位，誰得守蓬麻。
送歸中丞使新羅
作者：耿湋（唐）

遠國通王化，儒林得使臣。六君成典冊，萬裡奉絲綸。雲水連孤棹，恩私在一身。悠悠龍節去，渺渺蜃樓新。望裡行還暮，波中歲又春。昏明看日禦，靈怪問舟人。城邑分華夏，衣裳擬縉紳。他時禮命畢，歸路勿迷津。
贈興平鄭明府
作者：耿湋（唐）

海內兵猶在，關西賦未均。仍勞持斧使，尚宰茂陵人。遙夜重城掩，清宵片月新。綠琴聽古調，白屋被深仁。跡與儒生合，心惟靜者親。深情先結契，薄宦早趨塵。貧病休何日，艱難過此身。悠悠行遠道，冉冉過良辰。明主知封事，長沮笑問津。棲遑忽相見，欲語淚沾巾。
和王懷州觀西營秋射
作者：耿湋（唐）

謝公親校武，草碧露漫漫。落葉停高駕，空林滿從官。迎籌皆疊鼓，揮箭或移竿。名借三軍勇，功推百中難。主皮山郡晚，飲算柳營寒。明日開鈴閣，新詩雙玉盤。
晚登虔州即事寄李侍禦
作者：耿湋（唐）

章溪與貢水，何事會波瀾。萬裡歸人少，孤舟行路難。春光浮曲浪，暮色隔連灘。花發從南早，江流向北寬。故交參盛府，新角聳危冠。楚劍期終割，隋珠惜未彈。酒醒愁轉極，別遠淚初幹。願保喬松質，青青過大寒。
奉和第五相公登鄱陽郡城西樓
作者：耿湋（唐）

茂德為邦久，豐貂舊相尊。發生傳雨露，均養助乾坤。曉肆登樓目，春銷戀闕魂。女牆分吏事，遠道啟津門。湓浦潮聲盡，鐘陵暮色繁。夕陽移夢土，芳草接湘源。封內群甿複，兵間百賦存。童牛耕廢畝，壕木繞新村。野步漁聲溢，荒祠鼓舞喧。高齋成五字，遠岫發孤猿。一顧承英達，多榮及子孫。家貧仍受賜，身老未酬恩。屬和瑤華曲，堪將系組綸。
甘泉詩
作者：耿湋（唐）

異井甘如醴，深仁遠未涯。氣寒堪破暑，源淨自蠲邪。修綆懸冰甃，新桐蔭玉沙。帶星凝曉露，拂霧湧秋華。綠溢涵千仞，清泠飲萬家。何能葛洪宅，終日閉煙霞。
發綿津驛
作者：耿湋（唐）

孤舟北去暮心傷，細雨東風春草長。杳杳短亭分水陸，欲問長安今遠近，初年塞雁有歸行。
塞上曲
作者：耿湋（唐）

慣習干戈事鞍馬，初從少小在邊城。身微久屬千夫長，塞鴻過盡殘陽裡，樓上淒淒暮角聲。
路旁老人
作者：耿湋（唐）

老人獨坐倚官樹，欲語潸然淚便垂。陌上歸心無產業，綠水青山雖似舊，如今貧後複何為。
贈別劉員外長卿
作者：耿湋（唐）

清如寒玉直如絲，世故多虞事莫期。建德津亭人別夜，不學朱雲能折檻，空羞獻納在丹墀。
宿萬固寺因寄嚴補闕
作者：耿湋（唐）

曉隨樵客到青冥，因禮山僧宿化城。鐘梵已休初入定。有無皆離本難名。雲開半夜千林靜，月上中峰萬壑明。為報故人雷處士，塵心終日自勞生。
岐陽客舍呈張明府
作者：耿湋（唐）

逸妻稚子應溝壑，歸路茫茫東去遙。涼葉下時心悄悄，知己只今何處在，故山無事別漁樵。
奉和李觀察登河中白樓
作者：耿湋（唐）

城上高樓飛鳥齊，從公一遂躡丹梯。黃河曲盡流天外，何心更和陽春奏，況複秋風聞戰鼙。
朝下寄韓舍人
作者：耿湋（唐）

侍臣鳴佩出西曹，鸞殿分階翊彩旄。瑞氣迥浮青玉案，肯念萬年芳樹裡，隨風一葉在蓬蒿。
賀李觀察禱河神降雨
作者：耿湋（唐）

質明齋祭北風微，騶馭千群擁廟扉。玉帛才敷雲淡淡，若出敬亭山下作，何人敢和謝玄暉。
上將行
作者：耿湋（唐）

蕭關掃定犬羊群，閉閣層城白日曛。櫪上驊騮嘶鼓角，誰道古來多簡冊，功臣唯有衛將軍。
許下書情寄張韓二舍人
作者：耿湋（唐）

謫宦軍城老更悲，近來頻夜夢丹墀。銀盃乍滅心中火，故人高步雲衢上，肯念前程杳未期。
九日
作者：耿湋（唐）

重陽寒寺滿秋梧，客在南樓顧老夫。步蹇強登遊藻井，更望尊中菊花酒，殷勤能得幾回沽。
送大谷高少府
作者：耿湋（唐）

縣屬並州北近胡，悠悠此別宦仍孤。應知史筆思循吏，雕殘貴有親仁術，梅福何須去隱吳。
同李端春望
作者：耿湋（唐）

二毛羈旅尚迷津，萬井鶯花雨後春。宮闕參差當晚日，南北東西各自去，年年依舊物華新。
嶽祠送薛近貶官
作者：耿湋（唐）

枯松老柏仙山下，白帝祠堂枕古逵。遷客無辜祝史告，度嶺梅花翻向北，回看不見樹南枝。
送友人遊江南
作者：耿湋（唐）

遠別悠悠白髮新，江潭何處是通津，潮聲偏懼初來客，汀洲更有南迴雁，亂起聯翩北向秦。
長門怨
作者：耿湋（唐）

聞道昭陽宴，嚬蛾落葉中。清歌逐寒月，遙夜入深宮。
秋日
作者：耿湋（唐）

反照入閭巷，憂來與誰語。古道無人行，秋風動禾黍。
秋夜
作者：耿湋（唐）

高秋夜分後，遠客雁來時。寂寞重門掩，無人問所思。
慈恩寺殘春
作者：耿湋（唐）

雙林花已盡，葉色佔殘芳。若問同遊客，高年最斷腸。
早次眉縣界
作者：耿湋（唐）

匹馬曉路歸，悠悠渭川道。晴山向孤城，秋日滿白草。
路傍墓
作者：耿湋（唐）

石馬雙雙當古樹，不知何代公侯墓。墓前靡靡春草深，唯有行人看碑路。
代園中老人
作者：耿湋（唐）

傭賃難堪一老身，皤皤力役在青春。林園手種唯吾事，桃李成陰歸別人。
古意
作者：耿湋（唐）

雖言千騎上頭居，一世生離恨有餘。葉下綺窗銀燭冷，含啼自草錦中書。
涼州詞
作者：耿湋（唐）

國使翻翻隨旆旌，隴西岐路足荒城。氈裘牧馬胡雛小，日暮蕃歌三兩聲。
安邑王校書居
作者：耿湋（唐）

秋來池館清，夜聞宮漏聲。迢遞玉山迥，泛灩銀河傾。琴上松風至，窗裡竹煙生。多君不家食，孰雲事巖耕。
登總持寺閣
作者：耿湋（唐）

今日登高閣，三休忽自悲。因知筋力減，不及往年時。草樹還如舊，山河亦在茲。龍鍾兼老病，更有重來期。
寄錢起
作者：耿湋（唐）

草長花落樹，羸病強尋春。無複少年意，空餘華髮新。青原高見水，白社靜逢人。寄謝南宮客，軒車不見親。
宿青龍寺故曇上人院
作者：耿湋（唐）

年深宮院在，閑客自相逢。閉戶臨寒竹，無人有夜鐘。降龍今已去，巢鶴竟何從。坐見繁星曉，淒涼識舊峰。
新蟬
作者：耿湋（唐）

今朝蟬忽鳴，遷客若為情。便覺一年謝，能令萬感生。微風方滿樹，落日稍沈城。為問同懷者，淒涼聽幾聲。
秋中雨田園即事
作者：耿湋（唐）

漠漠重雲暗，蕭蕭密雨垂。為霖淹古道，積日滿荒陂。五稼何時獲，孤村幾戶炊。亂流發通圃，腐葉著秋枝。暮爨新樵濕，晨漁舊浦移。空餘去年菊，花發在東籬。
拜新月
作者：耿湋（唐）

開簾見新月，便即下階拜。細語人不聞，北風吹裙帶。
客行贈人
作者：耿湋（唐）

旅行雖別路，日暮各思歸。欲下今朝淚，知君亦濕衣。
贈山老人
作者：耿湋（唐）

白首獨一身，青山為四鄰。雖行故鄉陌，不見故鄉人。
贈胡居士
作者：耿湋（唐）

孔融過五十，海內故人稀。相府恩猶在，知君未拂衣。
薦福寺送元偉
作者：耿湋（唐）

送客攀花後，尋僧坐竹時。明朝莫回望，青草馬行遲。
觀鄰老栽松
作者：耿湋（唐）

雖過老人宅，不解老人心。何事斜陽裡，栽松欲待陰。
哭麴象
作者：耿湋（唐）

憶昨秋風起，君曾歎逐臣。何言芳草日，自作九泉人。
哭苗垂
作者：耿湋（唐）

舊友無由見，孤墳草欲長。月斜鄰笛盡，車馬出山陽。
題雲際寺故僧院
作者：耿湋（唐）

白髮匆匆色，青山草草心。遠公仍下世，從此別東林。
句
作者：耿湋（唐）

高樹多涼吹，疏蟬足斷聲。。
登錦城散花樓
作者：李白（唐）

日照錦城頭，朝光散花樓。金窗夾繡戶，珠箔懸銀鉤。飛梯綠雲中，極目散我憂。暮雨向三峽，春江繞雙流。今來一登望，如上九天遊。
登峨眉山
作者：李白（唐）

蜀國多仙山，峨眉邈難匹。周流試登覽，絕怪安可息。青冥倚天開，彩錯疑畫出。泠然紫霞賞，果得錦囊術。雲間吟瓊簫，石上弄寶瑟。平生有微尚，歡笑自此畢。煙容如在顏，塵累忽相失。倘逢騎羊子，攜手淩白日。
大庭庫
作者：李白（唐）

朝登大庭庫，雲物何蒼然。莫辨陳鄭火，空霾鄒魯煙。我來尋梓慎，觀化入寥天。古木朔氣多，松風如五絃。帝圖終冥沒，歎息滿山川。
登單父陶少府半月臺
作者：李白（唐）

陶公有逸興，不與常人俱。築臺像半月，迴向高城隅。置酒望白雲，商飆起寒梧。秋山入遠海，桑柘羅平蕪。水色淥且明，令人思鏡湖。終當過江去，愛此暫踟躕。
天臺曉望
作者：李白（唐）

天臺鄰四明，華頂高百越。門標赤城霞，樓棲滄島月。憑高登遠覽，直下見溟渤。雲垂大鵬翻，波動巨鼇沒。風潮爭洶湧，神怪何翕忽。觀奇跡無倪，好道心不歇。攀條摘朱實，服藥煉金骨。安得生羽毛，千春臥蓬闕。
早望海霞邊
作者：李白（唐）

四明三千里，朝起赤城霞。日出紅光散，分輝照雪崖。一餐咽瓊液，五內發金沙。舉手何所待，青龍白虎車。
焦山望寥山
作者：李白（唐）

石壁望松寥，宛然在碧霄。安得五彩虹，駕天作長橋。仙人如愛我，舉手來相招。
杜陵絕句
作者：李白（唐）

南登杜陵上，北望五陵間。秋水明落日，流光滅遠山。
登太白峰
作者：李白（唐）

西上太白峰，夕陽窮登攀。太白與我語，為我開天關。願乘泠風去，直出浮雲間。舉手可近月，前行若無山。一別武功去，何時複見還。
登邯鄲洪波臺，置酒觀發兵
作者：李白（唐）

我把兩赤羽，來遊燕趙間。天狼正可射，感激無時閑。觀兵洪波臺，倚劍望玉關。請纓不繫越，且向燕然山。風引龍虎旗，歌鐘昔追攀。擊築落高月，投壺破愁顏。遙知百戰勝，定掃鬼方還。
登新平樓
作者：李白（唐）

去國登茲樓，懷歸傷暮秋。天長落日遠，水淨寒波流。秦雲起嶺樹，胡雁飛沙洲。蒼蒼幾萬裡，目極令人愁。
謁老君廟
作者：李白（唐）

先君懷聖德，靈廟肅神心。草合人蹤斷，塵濃鳥跡深。流沙丹灶滅，關路紫煙沉。獨傷千載後，空餘松柏林。
秋日登揚州西靈塔
作者：李白（唐）

寶塔淩蒼蒼，登攀覽四荒。頂高元氣合，標出海雲長。永珍分空界，三天接畫梁。水搖金剎影，日動火珠光。鳥拂瓊簾度，霞連繡栱張。目隨徵路斷，心逐去帆揚。露浴梧楸白，霜催橘柚黃。玉毫如可見，於此照迷方。
登金陵冶城西北謝安墩
作者：李白（唐）

晉室昔橫潰，永嘉遂南奔。沙塵何茫茫，龍虎鬥朝昏。胡馬風漢草，天驕蹙中原。哲匠感頹運，雲鵬忽飛翻。組練照楚國，旌旗連海門。西秦百萬眾，戈甲如雲屯。投鞭可填江，一掃不足論。皇運有返正，醜虜無遺魂。談笑遏橫流，蒼生望斯存。冶城訪古跡，猶有謝安墩。憑覽周地險，高標絕人喧。想像東山姿，緬懷右軍言。梧桐識嘉樹，蕙草留芳根。白鷺映春洲，青龍見朝暾。地古雲物在，臺傾禾黍繁。我來酌清波，於此樹名園。功成拂衣去，歸入武陵源。
登瓦官閣
作者：李白（唐）

晨登瓦官閣，極眺金陵城。鐘山對北戶，淮水入南榮。漫漫雨花落，嘈嘈天樂鳴。兩廊振法鼓，四角吟風箏。杳出霄漢上，仰攀日月行。山空霸氣滅，地古寒陰生。寥廓雲海晚，蒼茫宮觀平。門餘閶闔字，樓識鳳凰名。雷作百山動，神扶萬栱傾。靈光何足貴，長此鎮吳京。
登梅岡望金陵，贈族侄高座寺僧中孚
作者：李白（唐）

鐘山抱金陵，霸氣昔騰發。天開帝王居，海色照宮闕。群峰如逐鹿，奔走相馳突。江水九道來，雲端遙明沒。時遷大運去，龍虎勢休歇。我來屬天清，登覽窮楚越。吾宗挺禪伯，特秀鸞鳳骨。眾星羅青天，明者獨有月。冥居順生理，草木不剪伐。煙窗引薔薇，石壁老野蕨。吳風謝安屐，白足傲履襪。幾宿一下山，蕭然忘幹謁。談經演金偈，降鶴舞海雪。時聞天香來，了與世事絕。佳遊不可得，春風惜遠別。賦詩留巖屏，千載庶不滅。
登金陵鳳凰臺
作者：李白（唐）

鳳凰臺上鳳凰遊，鳳去臺空江自流。吳宮花草埋幽徑，總為浮雲能蔽日，長安不見使人愁。
望廬山瀑布水二首
作者：李白（唐）

西登香爐峰，南見瀑布水。掛流三百丈，噴壑數十裡。欻如飛電來，隱若白虹起。初驚河漢落，半灑雲天裡。仰觀勢轉雄，壯哉造化功。海風吹不斷，江月照還空。空中亂潈射，左右洗青壁。飛珠散輕霞，流沫沸穹石。而我樂名山，對之心益閑。無論漱瓊液，還得洗塵顏。且諧宿所好，永願辭人間。日照香爐生紫煙，遙看瀑布掛前川。飛流直下三千尺，疑是銀河落九天。
登廬山五老峰
作者：李白（唐）

廬山東南五老峰，青天削出金芙蓉。九江秀色可攬結，吾將此地巢雲松。
江上望皖公山
作者：李白（唐）

奇峰出奇雲，秀木含秀氣。清宴皖公山，巉絕稱人意。獨遊滄江上，終日淡無味。但愛茲嶺高，何由討靈異。默然遙相許，欲往心莫遂。待吾還丹成，投跡歸此地。
望黃鶴樓
作者：李白（唐）

東望黃鶴山，雄雄半空出。四面生白雲，中峰倚紅日。巖巒行穹跨，峰嶂亦冥密。頗聞列仙人，於此學飛術。一朝向蓬海，千載空石室。金灶生煙埃，玉潭秘清謐。地古遺草木，庭寒老芝朮。蹇予羨攀躋，因欲保閒逸。觀奇遍諸嶽，茲嶺不可匹。結心寄青松，永悟客情畢。
鸚鵡洲
作者：李白（唐）

鸚鵡來過吳江水，江上洲傳鸚鵡名。鸚鵡西飛隴山去，遷客此時徒極目，長洲孤月向誰明。
九日登巴陵，置酒望洞庭水軍
作者：李白（唐）

九日天氣清，登高無秋雲。造化闢川嶽，瞭然楚漢分。長風鼓橫波，合遝蹙龍文。憶昔傳遊豫，樓船壯橫汾。今茲討鯨鯢，旌旆何繽紛。白羽落酒樽，洞庭羅三軍。黃花不掇手，戰鼓遙相聞。劍舞轉頹陽，當時日停曛。酣歌激壯士，可以摧妖氛。齷齪東籬下，淵明不足群。
秋登巴陵望洞庭
作者：李白（唐）

清晨登巴陵，周覽無不極。明湖映天光，徹底見秋色。秋色何蒼然，際海俱澄鮮。山青滅遠樹，水綠無寒煙。來帆出江中，去鳥向日邊。風清長沙浦，山空雲夢田。瞻光惜頹發，閱水悲徂年。北渚既蕩漾，東流自潺湲。郢人唱白雪，越女歌採蓮。聽此更腸斷，憑崖淚如泉。
與夏十二登嶽陽樓
作者：李白（唐）

樓觀嶽陽盡，川迥洞庭開。雁引愁心去，山銜好月來。雲間連下榻，天上接行杯。醉後涼風起，吹人舞袖回。
登巴陵開元寺西閣，贈衡嶽僧方外
作者：李白（唐）

衡嶽有闡士，五峰秀真骨。見君萬裡心，海水照秋月。大臣南溟去，問道皆請謁。灑以甘露言，清涼潤肌發。明湖落天鏡，香閣淩銀闕。登眺餐惠風，新花期啟發。
與賈至舍人於龍興寺剪落梧桐枝望灉湖
作者：李白（唐）

剪落青梧枝，灉湖坐可窺。雨洗秋山淨，林光澹碧滋。水閑明鏡轉，雲繞畫屏移。千古風流事，名賢共此時。
掛席江上待月有懷
作者：李白（唐）

待月月未出，望江江自流。倏忽城西郭，青天懸玉鉤。素華雖可攬，清景不可遊。耿耿金波里，空瞻鳷鵲樓。
金陵望漢江
作者：李白（唐）

漢江回萬裡，派作九龍盤。橫潰豁中國，崔嵬飛迅湍。六帝淪亡後，三吳不足觀。我君混區宇，垂拱眾流安。今日任公子，滄浪罷釣竿。
秋登宣城謝脁北樓
作者：李白（唐）

江城如畫裡，山曉望晴空。兩水夾明鏡，雙橋落彩虹。人煙寒橘柚，秋色老梧桐。誰念北樓上，臨風懷謝公。
望天門山
作者：李白（唐）

天門中斷楚江開，碧水東流至北迴。兩岸青山相對出，孤帆一片日邊來。
望木瓜山
作者：李白（唐）

早起見日出，暮見棲鳥還。客心自酸楚，況對木瓜山。
登敬亭北二小山，餘時送客，逢崔侍禦，並登此地
作者：李白（唐）

送客謝亭北，逢君縱酒還。屈盤戲白馬，大笑上青山。回鞭指長安，西日落秦關。帝鄉三千里，杳在碧雲間。
過崔八丈水亭
作者：李白（唐）

高閣橫秀氣，清幽並在君。簷飛宛溪水，窗落敬亭雲。猿嘯風中斷，漁歌月裡聞。閑隨白鷗去，沙上自為群。
登廣武古戰場懷古
作者：李白（唐）

秦鹿奔野草，逐之若飛蓬。項王氣蓋世，紫電明雙瞳。呼吸八千人，橫行起江東。赤精斬白帝，叱吒入關中。兩龍不並躍，五緯與天同。楚滅無英圖，漢興有成功。按劍清八極，歸酣歌大風。伊昔臨廣武，連兵決雌雄。分我一杯羹，太皇乃汝翁。戰爭有古跡，壁壘頹層穹。猛虎嘯洞壑，饑鷹鳴秋空。翔雲列曉陣，殺氣赫長虹。撥亂屬豪聖，俗儒安可通。沉湎呼豎子，狂言非至公。撫掌黃河曲，嗤嗤阮嗣宗。
登長安慈恩寺塔
作者：盧宗回（唐）

東方曉日上翔鸞，西轉蒼龍拂露盤。渭水寒光搖藻井，暫輟去蓬悲不定，一憑金界望長安。
古鏡歌
作者：周匡物（唐）

軒轅鑄鏡誰將去，曾被良工瀉金取。明月中心桂不生，欲向高臺對曉開，不知誰是孤光主。
及第謠
作者：周匡物（唐）

水國寒消春日長，燕鶯催促花枝忙。風吹金榜落凡世，驊騮一百三十蹄，踏破蓬萊五雲地。物經千載出塵埃，
及第後謝座主
作者：周匡物（唐）

一從東越入西秦，十度聞鶯不見春。試向崑山投瓦礫，中夜自將形影語，古來吞炭是何人。
自題讀書堂
作者：周匡物（唐）

窗外捲簾侵碧落，檻前敲竹響青冥。黃昏不欲留人宿，雲起風生龍虎醒。
應舉題錢塘公館
作者：周匡物（唐）

萬裡茫茫天塹遙，秦皇底事不安橋。錢塘江口無錢過，又阻西陵兩信潮。
題旅櫬
作者：廖有方（唐）

嗟君沒世委空囊，幾度勞心翰墨場。半面為君申一慟，不知何處是家鄉。
立春日呈宮傅侍郎
作者：皇甫曙（唐）

朝旦微風吹曉霞，散為和氣滿家家。不知容貌潛消落，摩娑酒甕重封閉，待入新年共賞花。
賦得玉聲如樂
作者：潘存實（唐）

表質自堅貞，因人一扣鳴。靜將金並響，妙與樂同聲。杳杳疑風送，泠泠似曲成。韻含湘瑟切，音帶舜弦清。不獨藏虹氣，猶能暢物情。後夔如為聽，從此振琮琤。
送林刺史簡言之漳州
作者：陳去疾（唐）

江樹欲含曛，清歌一送君。徵驂辭荔浦，別袂暗松雲。路狹橫柯度，山深墜葉聞。明朝宿何處，未忍醉中分。
憶山中
作者：陳去疾（唐）

長吟重悒然，為憶山中年。清瑟泛遙夜，亂花隨暮煙。珠林餘露氣，乳竇滴香泉。跡遠塵埃外，花開綺藻前。巖羅雲貌逸，竹抱水容妍。蕙磴飛英繞，萍潭片影懸。林藏諸曲勝，臺擅一峰偏。會可標真寄，焚香對石筵。
元夕京城和歐陽袞
作者：陳去疾（唐）

蘭焰芳芬徹曉開，珠光新靄映人來。歌迎甲夜催銀管，此時月色同沾醉，何處遊輪陌上回。
送韓將軍之雁門
作者：陳去疾（唐）

荒塞峰煙百道馳，雁門風色暗旌旗。破圍鐵騎長驅疾，歸來長揖功成後，黃石當年故有期。
賦得騏驥長鳴
作者：陳去疾（唐）

騏驥忻知己，嘶鳴忽異常。積悲攄怨抑，一舉徹穹蒼。跡類三年鳥，心馳五達莊。何言從蹇躓，今日逐騰驤。牛皂休維縶，天衢恣陸梁。向非逢伯樂，誰足見其長。
偶題
作者：陳去疾（唐）

魂夢天南垂，宿昔萬裡道。池臺花氣深，到處生春草。
春宮曲
作者：陳去疾（唐）

流鶯春曉喚櫻桃，花外傳呼殿影高。抱裡琵琶最承寵，君王敕賜玉檀槽。
採蓮曲
作者：陳去疾（唐）

粉光花色葉中開，荷氣衣香水上來。棹響清潭見斜領，雙鴛何事亦相猜。
踏歌行
作者：陳去疾（唐）

鴛鴦樓下萬花新，翡翠宮前百戲陳。夭矯翔龍銜火樹，飛來瑞鳳散芳春。仙蹕初傳紫禁香，瑞雲開處夜花芳。繁弦促管昇平調，綺綴丹蓮借月光。
塞下曲
作者：陳去疾（唐）

春至金河雪似花，蕭條玉塞但胡沙。曉來重上關城望，惟見驚塵不見家。
送人謫幽州
作者：陳去疾（唐）

臨路深懷放廢慚，夢中猶自憶江南。莫言塞北春風少，還勝炎荒入瘴嵐。
西上辭母墳
作者：陳去疾（唐）

高蓋山頭日影微，黃昏獨立宿禽稀。林間滴酒空垂淚，不見丁寧囑早歸。
木蘭花
作者：庾傳素（唐）

木蘭紅豔多情態，不似凡花人不愛。移來孔雀檻邊栽，是何芍藥爭風彩，自共牡丹長作對。若教為女嫁東風，
生查子
作者：劉侍讀（唐）

深秋更漏長，滴盡銀臺燭。獨步出幽閨，月晃波澄綠。菱荷風乍觸，一對鴛鴦宿。虛棹玉釵驚，驚起還相續。
木蘭花
作者：許岷（唐）

小庭日晚花零落，倚戶無聊妝臉薄。寶箏金鴨任生塵，有時覷著同心結，萬恨千愁無處說。當初不合盡饒伊，江南日暖芭蕉展，美人折得親裁剪。書成小簡寄情人，其中撚破相思字，卻恐郎疑蹤不似。若還猜妾倩人書，
菩薩蠻
作者：林楚翹（唐）

畫堂春晝垂珠箔，臥來揉惹金釵落。簟滑枕頭移，笑拖嬌眼慢，羅袖籠花面。重道好郎君，人前莫惱人。
一片子
作者：無名氏（唐）

柳色青山映，梨花雪鳥藏。綠窗桃李下，閑坐歎春芳。
塞姑
作者：無名氏（唐）

昨日盧梅塞口，整見諸人鎮守。都護三年不歸，
醉公子
作者：無名氏（唐）

門外猧兒吠，知是蕭郎至。剗襪下香階，冤家今夜醉。扶得入羅幃，不肯脫羅衣。醉則從他醉，還勝獨睡時。
菩薩蠻
作者：無名氏（唐）

牡丹含露真珠顆，美人折向庭前過。含笑問檀郎，檀郎故相惱，須道花枝好。一面發嬌嗔，碎挪花打人。
賀聖朝
作者：無名氏（唐）

白露點，曉星明滅，秋風落葉。故址頹垣，冷煙衰草，長安道上行客，依舊利深名切。改變容顏，消磨今古，
虞美人
作者：無名氏（唐）

帳中草草軍情變，月下旌旗亂。褫衣推枕愴離情，撫騅欲下重相顧，豔態花無主。手中蓮鍔凜秋霜，
後庭宴
作者：無名氏（唐）

千里故鄉，十年華屋，亂魂飛過屏山簇。眼重眉褪不勝春，菱花知我銷香玉。雙雙燕子歸來，應解笑人幽獨。斷歌零舞，遺恨清江曲。萬樹綠低迷，一庭紅fQ簌。
擷芳詞
作者：無名氏（唐）

風搖盪，雨蒙茸，翠條柔弱花頭重。春衫窄，香肌濕。記得年時，共伊曾摘。都如夢，何曾共，可憐孤似釵頭鳳。關山隔，晚雲碧，
魚遊春水
作者：無名氏（唐）

秦樓東風裡，燕子還來尋舊壘。餘寒猶峭，紅日薄侵羅綺。嫩草方抽碧玉茵，媚柳輕窣黃金縷。鶯轉上林，魚遊春水。幾曲闌幹遍倚，又是一番新桃李。佳人應怪歸遲，梅妝淚洗。鳳簫聲絕沉孤雁，望斷清波無雙鯉。雲山萬重，寸心千里。
阿那曲
作者：楊貴妃（唐）

羅袖動香香不已，紅蕖嫋嫋秋煙裡。輕雲嶺下乍搖風，
樂遊曲
作者：閩後陳氏（唐）

龍舟搖曳東複東，採蓮湖上紅更紅。波淡淡，水溶溶，西湖南湖鬥彩舟，青蒲紫蓼滿中洲。波渺渺，水悠悠，
楊柳枝
作者：柳氏（唐）

楊柳枝，芳菲節，可恨年年贈離別。一葉隨風忽報秋，
字字雙
作者：王麗真女郎（唐）

床頭錦衾斑複斑，架上朱衣殷複殷。空庭明月閑複閑，
菩薩蠻
作者：耿玉真（唐）

玉京人去秋蕭索，畫簷鵲起梧桐落。欹枕悄無言，背燈唯暗泣，甚處砧聲急。眉黛遠山攢，芭蕉生暮寒。
句
作者：不詳（唐）

庭空客散人歸後，畫堂半掩朱簾。林風淅淅夜厭厭，春光鎮在人空老，新愁往恨何窮。金窗力困起還慵。一聲羌笛，驚起醉怡容。（李後主《臨江仙》。前後兩調，各逸其半）尋春須是陽春早，看花莫待花枝老。帝鄉煙雨鎖春愁，故國山川空淚眼。（吳越王錢俶。《木蘭花》）金鳳欲飛遭掣搦，情脈脈。看即玉樓雲雨隔。桃李不須誇爛熳，已輸了風吹一半。學著荷衣還可喜，年少多來有幾？自古閒愁無際。初離蜀道心將碎，離恨綿綿。春日如年，馬上時時聞杜鵑。
招手令
作者：不詳（唐）

亞其虎膺，曲其松根。以蹲鴟間虎膺之下，死其三洛，生其五峰。
打令口號
作者：不詳（唐）

送搖招，由三方。一圓分成四片，送在搖前。
龍朔中酒令
作者：不詳（唐）

子母相去離，連臺拗倒。
沈亞之
作者：不詳（唐）

伐木丁丁，鳥鳴嚶嚶。東行西行，遇飯遇羹。如切如磋，如琢如磨。欺客打婦，不當婁羅。
令狐楚、顧非熊
作者：不詳（唐）

水裡取一鼉，岸上取一駝。將者駝，來馱者鼉，是為駝馱鼉。屋裡取一鴿，水裡取一蛤。將者鴿，來合者蛤，是謂鴿合蛤。
張祜
作者：不詳（唐）

上水船，風大急。帆下人，須好立。上水船，船底破。好看客，莫倚柁。
盧發
作者：不詳（唐）

十姓胡中第六胡，也曾金闕掌洪爐。少年從事誇門第，莫向尊前氣色粗。十姓胡中第六胡，文章官職勝崔盧。暫來關外分優寄，不稱賓筵語氣粗。
沈詢
作者：不詳（唐）

莫打南來雁，從他向北飛。打時雙打取，莫遣兩分離。
姚巖傑
作者：不詳（唐）

遙望漁舟，不闊尺八。憑闌一嘔，已覺空喉。
裴勳父子
作者：不詳（唐）

矬人饒舌，破車饒楔。蝙蝠不自見，笑他樑上燕。（勳複父醆雲：「十一郎亦飲十分。」）
方幹、李主簿改令
作者：不詳（唐）

措大吃酒點鹽，將軍吃酒點醬。只見門外著籬，措大吃酒點鹽，下人吃酒點鮓。只見半臂著襴，不見口唇開袴。
高駢、薛濤
作者：不詳（唐）

口，有似沒量鬥。川，有似三條椽。
南唐烈祖酒令
作者：不詳（唐）

雪下紛紛，便是白起。著履過街，必須雍齒。明朝日出，爭奈蕭何。
吳越王與陶谷酒令
作者：不詳（唐）

白玉石，碧波亭上迎仙客。口耳王，聖明天子要錢塘。
附：夷陵女郎鬼
作者：不詳（唐）

鸞老頭腦好，好頭腦鸞老。
四言詩
作者：孫思邈（唐）

取金之精，合石之液。列為夫婦，結為魂魄。一體混沌，煙未及黔，焰不假碧。如畜扶桑，若藏霹靂。奼女氣索，宛其死矣，適然從革。惡黜善遷，情回性易。紫色內達，霧散五內，川流百脈。骨變金植，顏駐玉澤。陽德乃敷，
留詩
作者：葉法善（唐）

昔在禹餘天，還依太上家。忝以掌仙錄，去來乘煙霞。暫下宛利城，渺然思金華。自此非久住，雲上登香車。適向人間世，時複濟蒼生。度人初行滿，輔國亦功成。但念清微樂，誰忻下界榮。門人好住此，翛然雲上徵。退仙時此地，去俗久為榮。今日登雲天，歸真遊上清。泥丸空示世，騰舉不為名。為報學仙者，知餘朝玉京。
題登真洞
作者：張果（唐）

修成金骨煉歸真，洞鎖遺蹤不計春。野草謾隨青嶺秀，自是神仙多變異，肯教蹤跡掩紅塵。
負薪行
作者：許宣平（唐）

負薪朝出賣，沽酒日西歸。路人莫問歸何處，
庵壁題詩
作者：許宣平（唐）

隱居三十載，石室南山巔。靜夜玩明月，清朝飲碧泉。樵人歌壟上，穀鳥戲巖前。樂矣不知老，都忘甲子年。
見李白詩又吟
作者：許宣平（唐）

一池荷葉衣無盡，兩畝黃精食有餘。又被人來尋討著，移庵不免更深居。
題壁
作者：成真人（唐）

蜀路南行，燕師北至。本擬白日昇天，且看黑龍飲渭。
對趙潁歌
作者：朱子真（唐）

人間幾日變桑田，誰識神仙洞裡天。短促共知有□異，且須歡醉在生前。
兜玄國懷歸詩
作者：申歡（唐）

風軟景和煦，異香馥林塘。登高一長望，信美非吾鄉。
題壁
作者：李遐周（唐）

燕市人皆去，函關馬不歸。若逢山下鬼，環上系羅衣。
遺簡詩
作者：趙惠宗（唐）

生我於虛，置我於無。至精為神，元氣為軀。散陽為明，吾駕時馬，日月為衛。洞耀九霄，上謁天帝。明明我眾，
遇蓮葉二客詩
作者：欒清（唐）

得飲攄公酒，複登攄公舟。便得神體清，超遙曠無憂。
附：蓮葉二客詩
作者：不詳（唐）

行時雲作伴，坐即酒為侶。腹以元化充，衣將雲霞補。紂虐與堯仁，可惜皆朽腐。楫棹無所假，超然信萍查。朝浮旭日輝，夕蔭清月華。營營功業人，朽骨成泥沙。
言志
作者：韓湘（唐）

青山雲水窟，此地是吾家。後夜流瓊液，淩晨咀絳霞。琴彈碧玉調，爐煉白硃砂。寶鼎存金虎，元田養白鴉。一瓢藏世界，三尺斬妖邪。解造逡巡酒，能開頃刻花。有人能學我，同去看仙葩。
答從叔愈
作者：韓湘（唐）

舉世都為名利醉，伊予獨向道中醒。他時定是飛升去，衝破秋空一點青。
題院詩
作者：侯道華（唐）

帖裡大還丹，多年色不移。前宵盜吃卻，今日碧空飛。慚愧深珍重，珍重鄧天師。他年煉得藥，留著與內芝。吾師知此術，速煉莫為遲。三清專相待，大羅的有期。
贈樊夫人詩
作者：裴航（唐）

向為胡越猶懷想，況遇天仙隔錦屏。儻若玉京朝會去，願隨鸞鶴入青冥。
附：樊夫人答裴航
作者：樊夫人（唐）

一飲瓊漿百感生，玄霜搗盡見雲英。藍橋便是神仙窟，何必崎嶇上玉清。
題長安酒肆壁三絕句
作者：鐘離權（唐）

坐臥常攜酒一壺，不教雙眼識皇都。乾坤許大無名姓，疏散人中一丈夫。得道高僧不易逢，幾時歸去願相從。自言住處連滄海，別是蓬萊第一峰。莫厭追歡笑語頻，尋思離亂好傷神。閑來屈指從頭數，得見清平有幾人。
贈呂洞賓
作者：鐘離權（唐）

知君幸有英靈骨，所以教君心恍惚。含元殿上水晶宮，五行匹配自刀圭，執取龜蛇顛倒訣。三屍神，須打徹，九九道至成真日，三界四府朝元節。氣翱翔兮神烜赫，道心不退故傳君，立誓約言親灑血。逢人兮莫亂說，執手相別意如何，今日為君重作歌。說盡千般玄妙理，
享太廟樂章
作者：牛僧孺（唐）

湜湜頎頎，融昭德輝。不紐不舒，貫成九圍。武烈文經，敷施當宜。纂堯付啟，億萬熙熙。
樂天夢得有歲夜詩聊以奉和
作者：牛僧孺（唐）

惜歲歲今盡，少年應不知。淒涼數流輩，歡喜見孫兒。暗減一身力，潛添滿鬢絲。莫愁花笑老，花自幾多時。
李蘇州遺太湖石奇狀絕倫因題二十韻奉呈夢得、樂天
作者：牛僧孺（唐）

胚渾何時結，嵌空此日成。掀蹲龍虎鬥，挾怪鬼神驚。帶雨新水靜，輕敲碎玉鳴。攙叉鋒刃簇，縷絡釣絲縈。近水搖奇冷，依松助澹清。通身鱗甲隱，透穴洞天明。醜凸隆胡準，深凹刻兕觥。雷風疑欲變，陰黑訝將行。噤z9微寒早，輪囷數片橫。地祇愁墊壓，鼇足困支撐。珍重姑蘇守，相憐懶慢情。為探湖裡物，不怕浪中鯨。利涉餘千里，山河僅百程。池塘初展見，金玉自凡輕。側眩魂猶悚，周觀意漸平。似逢三益友，如對十年兄。旺興添魔力，消煩破宿酲。媲人當綺皓，視秩即公卿。念此園林寶，還須別識精。詩仙有劉白，為汝數逢迎。
席上贈劉夢得
作者：牛僧孺（唐）

粉署為郎四十春，今來名輩更無人。休論世上升沉事，莫嫌恃酒輕言語，曾把文章謁後塵。
句
作者：牛僧孺（唐）

但愁封寄去，魔物或驚禪。惟羨東都白居士，年年香積問禪師。不是道公狂不得，恨公逢我不教狂。地瘦草叢短。求人氣色沮，憑酒意乃伸。
賦得月照冰池
作者：葉季良（唐）

霽夕雲初斂，棲娥月未虧。圓光生碧海，素色滿瑤池。天迥輪空見，波凝影詎窺。浮霜玉比彩，照像鏡同規。皎潔寒偏淨，裴回夜轉宜。誰憐幽境在，長與賞心隨。
賦得琢玉成器
作者：葉季良（唐）

片玉寄幽石，紛綸當代名。荊人獻始遇，良匠琢初成。冰映寒光動，虹開晚色明。雅容看更澈，餘響扣彌清。自與瓊瑤比，方隨掌握榮。因知君有用，高價佇連城。
省試吳宮教美人戰
作者：葉季良（唐）

強吳矜霸略，講武在深宮。盡出嬌娥妓，先觀上將風。揮戈羅袖卷，擐甲汗妝紅。掩笑分旗下，含羞入隊中。鼓停行未正，刑舉令才崇。自可威鄰國，何勞逞戰功。
題曆山司徒右長史祖宅
作者：湛賁（唐）

隳官長史籍，高步曆山椒。麗句傳黃絹，香名播宋朝。分能知止足，跡貴出塵囂。松竹心長固，池臺興自饒。龍宮欣訪舊，鶯谷忝遷喬。從事叨承乏，銅章愧在腰。
伏覽呂侍郎丘員外舊題十三代祖曆山草堂詩因書記事
作者：湛賁（唐）

名遂貴知己，道勝方晦跡。高居葺蓮宮，遺文煥石壁。桑田代已變，池草春猶碧。識曲遇周郎，知音荷宗伯。調逸南平兆，風清建安跡。祖德今發揚，還同書史冊。
別慧山書堂
作者：湛賁（唐）

捲簾曉望雲平檻，下榻宵吟月半窗。病守未能依結社，更施何術去為邦。
暮春自南臺丞再除給事中
作者：薛存誠（唐）

再入青鎖闈，忝官誠自非。拂塵驚物在，開戶似僧歸。積草漸無徑，殘花猶灑衣。禁垣偏日近，行坐是恩輝。
禦制段太尉碑
作者：薛存誠（唐）

葬儀從儉禮，刊石荷堯君。露跡垂繁字，天哀灑麗文。詔深榮嗣子，海變記孤墳。寶思皆涵象，皇心永念勳。雅詞黃絹妙，渥澤紫泥分。青史應同久，芳名萬古聞。
禦題國子監門
作者：薛存誠（唐）

宸翰符玄造，榮題國子門。筆鋒回日月，字勢動乾坤。簷下雲光絕，梁間鵲影翻。張英聖莫擬，索靖妙難言。為著盤龍跡，能彰舞鳳蹲。更隨垂露像，常以沐皇恩。
禦箭連中雙兔
作者：薛存誠（唐）

宸遊經上苑，羽獵向閒田。狡兔初迷窟，纖驪詎著鞭。三驅仍百步，一發遂雙連。影射含霜草，魂消向月弦。驩聲動寒木，喜氣滿晴天。那似陳王意，空隨樂府篇。
太學創置石經
作者：薛存誠（唐）

聖唐復古制，德義功無替。奧旨悅詩書，遺文分篆隸。銀鉤互交映，石壁靡塵翳。永與乾坤期，不逐日月逝。儒林道益廣，學者心彌銳。從此理化成，恩光遍遐裔。
觀南郊回仗
作者：薛存誠（唐）

傳警千門寂，南郊彩仗回。但驚龍再見，誰識日雙開。德澤施雲雨，恩光變燼灰。閱兵貔武振，聽樂鳳凰來。候刻移宸輦，遵時集觀臺。多慚遠臣賤，不得禮容陪。
聞擊壤
作者：薛存誠（唐）

堯年聽野老，擊壤複何雲。自謂歡由己，寧知德在君。氣平閑易暢，聲賀作難分。耕鑿方隨日，恩威比望雲。簣桴均下調，和木等南燻。無落於吾事，誰將帝已聞。
膏澤多豐年
作者：薛存誠（唐）

帝德方多澤，莓莓井徑同。八方甘雨布，四遠報年豐。廒庾千廂在，幽流萬壑通。候時勤稼穡，擊壤樂農功。畎畝人無惰，田廬歲不空。何須憂伏臘，千載賀堯風。
東都父老望幸
作者：薛存誠（唐）

鑾輿秦地久，羽衛洛陽空。彼土雖憑固，茲川乃得中。龍顏覲白日，鶴發仰清風。望幸誠逾邈，懷來意不窮。昔因封泰嶽，今佇躡維嵩。天地心無異，神祇理亦同。翠華翔渭北，玉檢候關東。眾願其難阻，明君早勒功。
嵩山望幸
作者：薛存誠（唐）

峻極位何崇，方知造化功。降靈逢聖主，望幸表維嵩。隱映連青壁，嵯峨向碧空。象車因葉瑞，龍駕願升中。萬歲聲長在，千巖氣轉雄。東都歌盛事，西笑佇皇風。
華清宮望幸
作者：薛存誠（唐）

驪岫接新豐，岧嶢駕碧空。鑿山開秘殿，隱霧蔽仙宮。絳闕猶棲鳳，雕樑尚帶虹。溫泉曾浴日，華館舊迎風。肅穆瞻雲輦，深沉閉綺櫳。東郊望幸處，瑞氣靄濛濛。
謁見日將至雙闕
作者：薛存誠（唐）

曉色臨雙闕，微臣禮位陪。遠驚龍鳳睹，誰識冕旒開。藹藹千年盛，顒顒萬國來。天文標日月，時令布雲雷。迥出黃金殿，全分白玉臺。雕蟲竟何取，瞻戀不知回。
南至日隔仗望含元殿爐香
作者：裴次元（唐）

冕旒初負扆，卉服盡朝天。暘谷初移日，金爐漸起煙。芬馨流遠近，散漫入貂蟬。霜仗凝逾白，朱欄映轉鮮。始看浮闕在，稍見逐風遷。為沐皇家慶，來瞻羽衛前。
律中應鐘
作者：裴次元（唐）

律窮方數寸，室暗在三重。伶管灰先動，秦正節已逢。商聲辭玉笛，羽調入金鐘。密葉翻霜彩，輕冰斂水容。望鴻南去絕，迎氣北來濃。願託無凋性，寒林自比松。
賦得亞父碎玉鬥
作者：裴次元（唐）

雄謀竟不決，寶玉將何愛。倏爾霜刃揮，颯然春冰碎。飛光動旗幟，散響驚環佩。霜濃繡帳前，星流錦筵內。圖王業已失，為虜言空悔。獨有青史中，英風冠千載。
句
作者：裴次元（唐）

積高依郡城，迥拔淩霄漢。
並州路
作者：李宣遠（唐）

秋日並州路，黃榆落故關。孤城吹角罷，數騎射鵰還。帳幕遙臨水，牛羊自下山。徵人正垂淚，烽火起雲間。
近無西耗
作者：李宣遠（唐）

遠戎兵壓境，遷客淚橫襟。烽堠驚秦塞，囚居困越吟。自憐牛馬走，未識犬羊心。一月無訊息，西看日又沉。
曲江亭望慈恩寺杏園花發
作者：李君何（唐）

春晴憑水軒，仙杏發南園。開蕊風初曉，浮香景欲暄。光華臨禦陌，色相對空門。野雪遙添淨，山煙近借繁。地閑分鹿苑，景勝類桃源。況值新晴日，芳枝度彩鴛。
除夜書情
作者：周弘亮（唐）

何處風塵歲，雲陽古驛前。三冬不再稔，曉日又明年。春入江南柳，寒歸塞北天。還傷知候客，花景對韋編。
曲江亭望慈恩寺杏園花發
作者：周弘亮（唐）

江亭閑望處，遠近見秦源。古寺遲春景，新花發杏園。萼中輕蕊密，枝上素姿繁。拂雨雲初起，含風雪欲翻。容輝明十地，香氣遍千門。願莫隨桃李，芳菲不為言。
故鄉除夜
作者：周弘亮（唐）

三百六十日雲終，故鄉還與異鄉同。非唯律變情堪恨，詩成始欲吟將看，早是去年牽課中。
曲江亭望慈恩寺杏園花發
作者：陳翥（唐）

曲江晴望好，近接梵王家。十畝開金地，千林發杏花。映雪猶誤雪，煦日欲成霞。紫陌傳香遠，紅泉落影斜。園中春尚早，亭上路非賒。芳景堪遊處，其如惜物華。
曲江亭望慈恩寺杏園花發
作者：曹著（唐）

渚亭臨淨域，憑望一開軒。晚日分初地，東風發杏園。異香飄九陌，麗色映千門。照灼瑤華散，葳蕤玉露繁。未教遊妓折，乍聽早鶯喧。誰複爭桃李，含芳自不言。
魚上冰
作者：王公亮（唐）

春生寒氣減，稍動久潛魚。乍喜東風至，來看曲岸初。出冰朱鬣見，望日錦鱗舒。漸覺流澌近，還欣掉尾餘。噞喁情自樂，沿溯意寧疏。倘得隨鯤化，終能上太虛。
賦得竹箭有筠
作者：張仲方（唐）

東南生綠竹，獨美有筠箭。枝葉詎曾凋，風霜孰雲變。偏宜林表秀，多向歲寒見。碧色乍蔥蘢，清光常蒨練。皮開鳳彩出，節勁龍文現。愛此守堅貞，含歌屬時彥。
贈毛仙翁
作者：張仲方（唐）

毛仙翁，毛仙翁，容貌常如二八童。幾歲頭梳雲鬢綠，方口秀眉編貝齒，瞭然炅炅雙瞳子。芝椿稟氣本堅強，靈通指下磚甓化，瑞氣爐中金玉流。定是煙霞列仙侶，陰功足，陰功成，羽駕何年歸上清。待我休官了婚嫁，
句
作者：張仲方（唐）

入門池色靜，登閣雨聲來。
和白樂天
作者：崔玄亮（唐）

病餘歸到洛陽頭，拭目開眉見白侯。鳳詔恐君今歲去，相對憶劉劉在遠，寒宵耿耿夢長洲。
臨終詩
作者：崔玄亮（唐）

暫榮暫悴石敲火，即空即色眼生花。許時為客今歸去，大曆元年是我家。
句
作者：崔玄亮（唐）

共相呼喚醉歸來。
省試臨淵羨魚
作者：徐牧（唐）

清泚濯纓處，今來喜一臨。慚無下釣處，空有羨魚心。退省時頻改，謀身歲屢沉。鬣成川上媚，網就水寧深。赬尾臨波里，朱須破浪潯。此時倘不漏，江上免行吟。
淮南遊故居感舊，酬西川李尚書德裕
作者：王播（唐）

昔年獻賦去江湄，今日行春到卻悲。三徑僅存新竹樹，更見橋邊記名姓，始知題柱免人嗤。
題木蘭院二首
作者：王播（唐）

三十年前此院遊，木蘭花發院新修。如今再到經行處，樹老無花僧白頭。上堂已了各西東，慚愧闍黎飯後鐘。三十年來塵撲面，如今始得碧紗籠。
上巳接清明遊宴
作者：獨孤良弼（唐）

上巳歡初罷，清明賞又追。閏年侵舊曆，令節並芳時。細雨鶯飛重，春風酒醞遲。尋花迷白雪，看柳拆青絲。淑氣如相待，天和意為誰。籲嗟名未立，空詠宴遊詩。
次潭州，酬唐侍禦、姚員外遊道林嶽麓寺題示
作者：沈傳師（唐）

承明年老輒自論，乞得湘守東南奔。為聞楚國富山水，不令執簡候亭館，直許攜手遊山樊。忽驚列岫曉來逼，華鑣躞蹀絢砂步，大旆彩錯輝松門。樛枝競騖龍蛇勢，目傷平楚虞帝魂，情多思遠聊開樽。危弦細管逐歌飄，嗟餘潦倒久不利，忍複感激論元元。
和李德裕觀玉蕊花見懷之作
作者：沈傳師（唐）

曾對金鑾直，同依玉樹陰。雪英飛舞近，煙葉動搖深。素萼年年密，衰容日日侵。勞君想華髮，近欲不勝簪。
贈毛仙翁
作者：沈傳師（唐）

安期何事出雲煙，為把仙方與世傳。只向人間稱百歲，更說桃源更深處，異花長佔四時天。
《寄大府兄侍史
作者：沈傳師（唐）

積雪山陰馬過難，殘更深夜鐵衣寒。將軍破了單於陣，更把兵書仔細看。
《蒙泉
作者：沈傳師（唐）

京路馬駸駸，塵勞日向深。蒙泉聊息駕，可以洗君心。
春從何處來
作者：白行簡（唐）

欲識春生處，先從木德來。入門潛報柳，度嶺暗驚梅。透雪寒光散，消冰水鏡開。曉迎郊騎發，夜逐鬥杓回。淑氣空中變，新聲雨後催。偏宜資律呂，應是候陽臺。
貢院樓北新栽小松
作者：白行簡（唐）

華省春霜曙，樓陰植小松。移根依厚地，委質別危峰。北戶知猶遠，東堂幸見容。心堅終待鶴，枝嫩未成龍。夜影看仍薄，朝嵐色漸濃。山苗不可蔭，孤直俟秦封。
金在熔
作者：白行簡（唐）

巨橐方熔物，洪爐欲範金。紫光看漸發，赤氣望逾深。焰熱晴雲變，煙浮晝景陰。堅剛由我性，鼓鑄任君心。踴躍徒標異，沈潛自可欽。何當得成器，待叩向知音。
歸馬華山
作者：白行簡（唐）

牧野功成後，周王戰馬閑。驅馳休伏皂，飲齕任依山。逐日朝仍去，隨風暮自還。冰生疑隴阪，葉落似榆關。躞蹀仙峰下，騰驤渭水灣。幸逢時偃武，不復鼓鼙間。
夫子鼓琴得其人
作者：白行簡（唐）

宣父窮玄奧，師襄授素琴。稍殊流水引，全辨聖人心。慕德聲逾感，懷人意自深。泠泠傳妙手，摵摵振空林。促調清風至，操弦白日沈。曲終情不盡，千古仰知音。
李都尉重陽日得蘇屬國書
作者：白行簡（唐）

降虜意何如，窮荒九月初。三秋異鄉節，一紙故人書。對酒情無極，開緘思有餘。感時空寂寞，懷舊幾躊躇。雁盡平沙迥，煙銷大漠虛。登臺南望處，掩淚對雙魚。
在巴南望郡南山呈樂天
作者：白行簡（唐）

臨江一嶂白雲間，紅綠層層錦繡班。不作巴南天外意，何殊昭應望驪山。
春雲
作者：裴澄（唐）

漠漠複溶溶，乘春任所從。映林初展葉，觸石未成峰。旭日消寒翠，晴煙點淨容。霏微將似滅，深淺又如重。薄彩臨溪散，輕陰帶雨濃。空餘負樵者，嶺上自相逢。
賦得沽美玉
作者：羅立言（唐）

誰憐被褐士，懷玉正求沽。成器終期達，逢時豈見誣。寶同珠照乘，價重劍論都。浮彩朝虹滿，懸光夜月孤。幾年淪瓦礫，今日出泥塗。採斫資良匠，無令瑕掩瑜。
寒食遣懷
作者：張燦（唐）

繁華泣清露，悄悄落衣巾。明日逢寒食，春風見故人。病來羞滯楚，西去欲迷秦。憔悴此時久，青山歸四鄰。
關山月
作者：李白（唐）

明月出天山，蒼茫雲海間。長風幾萬裡，吹度玉門關。漢下白登道，胡窺青海灣。由來徵戰地，不見有人還。戍客望邊色，思歸多苦顏。高樓當此夜，歎息未應閑。
獨漉篇
作者：李白（唐）

獨漉水中泥，水濁不見月。不見月尚可，水深行人沒。越鳥從南來，胡鷹亦北渡。我欲彎弓向天射，雄劍掛壁，時時龍鳴。不斷犀象，繡澀苔生。國恥未雪，
登高丘而望遠
作者：李白（唐）

登高丘，望遠海。六鼇骨已霜，三山流安在。扶桑半摧折，白日沈光彩。銀臺金闕如夢中，君不見驪山茂陵盡灰滅，牧羊之子來攀登。盜賊劫寶玉，
陽春歌
作者：李白（唐）

長安白日照春空，綠楊結煙垂嫋風。披香殿前花始紅，
楊叛兒
作者：李白（唐）

君歌楊叛兒，妾勸新豐酒。何許最關人，烏啼白門柳。烏啼隱楊花，君醉留妾家。博山爐中沉香火，
雙燕離
作者：李白（唐）

雙燕複雙燕，雙飛令人羨。玉樓珠閣不獨棲，吳宮又焚蕩，雛盡巢亦空。憔悴一身在，孀雌憶故雄。雙飛難再得，傷我寸心中。
山人勸酒
作者：李白（唐）

蒼蒼雲松，落落綺皓。春風爾來為阿誰，稱是秦時避世人，勸酒相歡不知老。各守麋鹿志，
於闐採花
作者：李白（唐）

於闐採花人，自言花相似。明妃一朝西入胡，丹青能令醜者妍，無鹽翻在深宮裡。自古妒蛾眉，胡沙埋皓齒。
鞠歌行
作者：李白（唐）

玉不自言如桃李，魚目笑之卞和恥。楚國青蠅何太多，聽曲知甯戚，夷吾因小妻。秦穆五羊皮，買死百里奚。洗拂青雲上，當時賤如泥。朝歌鼓刀叟，虎變磻溪中。一舉釣六合，遂荒營丘東。平生渭水曲，誰識此老翁。奈何今之人，雙目送飛鴻。
幽澗泉
作者：李白（唐）

拂彼白石，彈吾素琴。幽澗愀兮流泉深，中見愁猿弔影而危處兮，叫秋木而長吟。客有哀時失職而聽者，淚淋浪以沾襟。乃緝商綴羽，幽澗泉，鳴深林。
王昭君二首
作者：李白（唐）

漢家秦地月，流影照明妃。一上玉關道，天涯去不歸。漢月還從東海出，明妃西嫁無來日。燕支長寒雪作花，昭君拂玉鞍，上馬啼紅頰。今日漢宮人，明朝胡地妾。
中山孺子妾歌
作者：李白（唐）

中山孺子妾，特以色見珍。雖然不如延年妹，一貴複一賤，關天豈由身。芙蓉老秋霜，團扇羞網塵。戚姬髡發入舂市，萬古共悲辛。
荊州歌
作者：李白（唐）

白帝城邊足風波，瞿塘五月誰敢過。荊州麥熟繭成蛾，
雉子斑
作者：李白（唐）

辟邪伎作鼓吹驚，雉子班之奏曲成，喔咿振迅欲飛鳴。扇錦翼，雄風生。雙雌同飲啄，趫悍誰能爭。乍向草中耿介死，不求黃金籠下生。天地至廣大，
相逢行
作者：李白（唐）

相逢紅塵內，高揖黃金鞭。萬戶垂楊裡，君家阿那邊。
有所思
作者：李白（唐）

我思仙人乃在碧海之東隅。海寒多天風，西來青鳥東飛去，願寄一書謝麻姑。
久別離
作者：李白（唐）

別來幾春未還家，玉窗五見櫻桃花。況有錦字書，東風兮東風，為我吹行雲使西來。待來竟不來，
白頭吟
作者：李白（唐）

錦水東北流，波蕩雙鴛鴦。雄巢漢宮樹，雌弄秦草芳。甯同萬死碎綺翼，不忍雲間兩分張。此時阿嬌正嬌妒，相如作賦得黃金，丈夫好新多異心。一朝將聘茂陵女，兔絲固無情，隨風任傾倒。誰使女蘿枝，而來強縈抱。兩草猶一心，人心不如草。莫卷龍須席，從他生網絲。且留琥珀枕，或有夢來時。覆水再收豈滿杯，
採蓮曲
作者：李白（唐）

若耶溪傍採蓮女，笑隔荷花共人語。日照新妝水底明，紫騮嘶入落花去，見此踟躕空斷腸。
臨江王節士歌
作者：李白（唐）

洞庭白波木葉稀，燕鴻始入吳雲飛。吳雲寒，燕鴻苦。風號沙宿瀟湘浦，節士悲秋淚如雨。白日當天心，
司馬將軍歌
作者：李白（唐）

狂風吹古月，竊弄章華臺。北落明星動光彩，我見樓船壯心目，頗似龍驤下三蜀。揚兵習戰張虎旗，功成獻凱見明主，丹青畫像麒麟臺。
君道曲
作者：李白（唐）

大君若天覆，廣運無不至。軒後爪牙嘗先太山稽，土校可成牆，積德為厚地。
結襪子
作者：李白（唐）

燕南壯士吳門豪，築中置鉛魚隱刀。感君恩重許君命，太山一擲輕鴻毛。
結客少年場行
作者：李白（唐）

紫燕黃金瞳，啾啾搖綠鬃。平明相馳逐，結客洛門東。少年學劍術，淩轢白猿公。珠袍曳錦帶，匕首插吳鴻。由來萬夫勇，挾此生雄風。託交從劇孟，買醉入新豐。笑盡一杯酒，殺人都市中。羞道易水寒，從令日貫虹。燕丹事不立，虛沒秦帝宮。舞陽死灰人，安可與成功。
長幹行二首
作者：李白（唐）

妾發初覆額，折花門前劇。郎騎竹馬來，繞床弄青梅。同居長幹裡，兩小無嫌猜。十四為君婦，羞顏未嘗開。低頭向暗壁，千喚不一回。十五始展眉，願同塵與灰。常存抱柱信，豈上望夫臺。十六君遠行，瞿塘灩澦堆。五月不可觸，猿聲天上哀。門前遲行跡，一一生綠苔。苔深不能掃，落葉秋風早。八月蝴蝶來，雙飛西園草。感此傷妾心，坐愁紅顏老。早晚下三巴，預將書報家。相迎不道遠，直至長風沙。憶妾深閨裡，煙塵不曾識。嫁與長幹人，沙頭候風色。五月南風興，思君下巴陵。八月西風起，想君發揚子。去來悲如何，見少離別多。湘潭幾日到，妾夢越風波。昨夜狂風度，吹折江頭樹。淼淼暗無邊，行人在何處。好乘浮雲驄，佳期蘭渚東。鴛鴦綠蒲上，翡翠錦屏中。自憐十五餘，顏色桃花紅。那作商人婦，愁水複愁風。
古朗月行
作者：李白（唐）

小時不識月，呼作白玉盤。又疑瑤臺鏡，飛在白雲端。仙人垂兩足，桂樹作團團。白兔搗藥成，問言與誰餐。蟾蜍蝕圓影，大明夜已殘。羿昔落九烏，天人清且安。陰精此淪惑，去去不足觀。憂來其如何，悽愴摧心肝。
上之回
作者：李白（唐）

三十六離宮，樓臺與天通。閣道步行月，美人愁煙空。恩疏寵不及，桃李傷春風。淫樂意何極，金輿向回中。萬乘出黃道，千旗揚彩虹。前軍細柳北，後騎甘泉東。豈問渭川老，寧邀襄野童。但慕瑤池宴，歸來樂未窮。
獨不見
作者：李白（唐）

白馬誰家子，黃龍邊塞兒。天山三丈雪，豈是遠行時。春蕙忽秋草，莎雞鳴西池。風摧寒棕響，月入霜閨悲。憶與君別年，種桃齊蛾眉。桃今百餘尺，花落成枯枝。終然獨不見，流淚空自知。
白紵辭三首
作者：李白（唐）

揚清歌，發皓齒，北方佳人東鄰子。且吟白紵停綠水，玉顏滿堂樂未終，館娃日落歌吹蒙。月寒江清夜沉沉，美人一笑千黃金。垂羅舞縠揚哀音，願作天池雙鴛鴦，一朝飛去青雲上。吳刀剪綵縫舞衣，明妝麗服奪春暉。揚眉轉袖若雪飛，
鳴雁行
作者：李白（唐）

胡雁鳴，辭燕山，昨發委羽朝度關。一一銜蘆枝，君更彈射何為乎。
妾薄命
作者：李白（唐）

漢帝寵阿嬌，貯之黃金屋。咳唾落九天，隨風生珠玉。寵極愛還歇，妒深情卻疏。長門一步地，不肯暫回車。雨落不上天，水覆難再收。君情與妾意，各自東西流。昔日芙蓉花，今成斷根草。以色事他人，能得幾時好。
幽州胡馬客歌
作者：李白（唐）

幽州胡馬客，綠眼虎皮冠。笑拂兩隻箭，萬人不可幹。彎弓若轉月，白雁落雲端。雙雙掉鞭行，遊獵向樓蘭。出門不顧後，報國死何難。天驕五單於，狼戾好兇殘。牛馬散北海，割鮮若虎餐。雖居燕支山，不道朔雪寒。婦女馬上笑，顏如赬玉盤。翻飛射鳥獸，花月醉雕鞍。旄頭四光芒，爭戰若蜂攢。白刃灑赤血，流沙為之丹。名將古誰是，疲兵良可歎。何時天狼滅，父子得閒安。
長至日上公獻壽
作者：崔琮（唐）

應律三陽首，朝天萬國同。鬥邊看子月，臺上候祥風。五夜鐘初動，千門日正融。玉階文物盛，仙仗武貔雄。率舞皆群辟，稱觴即上公。南山為聖壽，長對未央宮。
長至日上公獻壽
作者：李竦（唐）

候曉金門闢，乘時玉曆長。羽儀瞻上宰，雲物麗初陽。漢禮方傳佩，堯年正捧觴。日行臨觀闕，帝錫洽珪璋。盛美超三代，洪休降百祥。自憐朝末坐，空此詠無疆。
賦得西戎獻白玉環
作者：張惟儉（唐）

當時無外守，方物四夷通。列土金河北，朝天玉塞東。自將荊璞比，不與鄭環同。正朔雖傳漢，衣冠尚帶戎。幸承提佩寵，多愧琢磨功。絕域知文教，爭趨上國風。
新安江行
作者：章八元（唐）

江源南去永，野渡暫維梢。古戍懸魚網，空林露鳥巢。雪晴山脊見，沙淺浪痕交。自笑無媒者，逢人作解嘲。
酬劉員外月下見寄
作者：章八元（唐）

夜涼河漢白，卷箔出南軒。過月鴻爭遠，辭枝葉暗翻。獨謠聞麗曲，緩步接清言。宣室思前席，行看拜主恩。
寄都官劉員外
作者：章八元（唐）

舊宅平津邸，槐陰接漢宮。鳴騶馳道上，寒日直廬中。白雪歌偏麗，青雲宦早通。悠然一縫掖，千里限清風。
題慈恩寺塔
作者：章八元（唐）

十層突兀在虛空，四十門開面面風。卻怪鳥飛平地上，落日鳳城佳氣合，滿城春樹雨濛濛。
歸桐廬舊居寄嚴長史
作者：章八元（唐）

昨辭夫子棹歸舟，家在桐廬憶舊丘。三月暖時花競發，或在醉中逢夜雪，懷賢應向剡川遊。
天臺道中示同行
作者：章八元（唐）

八重巖崿疊晴空，九色煙霞繞洞宮。仙道多因迷路得，莫將心事問樵翁。
元日望含元殿禦扇開合
作者：張莒（唐）

萬國來朝歲，千年覲聖君。輦迎仙仗出，扇匝禦香焚。俯對朝容近，先知曙色分。冕旒開處見，鐘磬合時聞。影動承朝日，花攢似慶雲。蒲葵那可比，徒用隔炎氛。
清明日賜百僚新火
作者：史延（唐）

上苑連侯第，清明及暮春。九天初改火，萬井屬良辰。頒賜恩逾洽，承時慶自均。翠煙和柳嫩，紅焰出花新。寵命尊三老，祥光燭萬人。太平當此日，空複荷陶甄。
清明日賜百僚新火
作者：韓浚（唐）

朱騎傳紅燭，天廚賜近臣。火隨黃道見，煙繞白榆新。榮耀分他日，恩光共此辰。更調金鼎膳，還暖玉堂人。灼灼千門曉，輝輝萬井春。應憐螢聚夜，瞻望及東鄰。
清明日賜百僚新火
作者：鄭轅（唐）

改火清明後，優恩賜近臣。漏殘丹禁晚，燧發白榆新。瑞彩來雙闕，神光煥四鄰。氣回侯第暖，煙散帝城春。利用調羹鼎，餘輝燭縉紳。皇明如照隱，願及聚螢人。
清明日賜百僚新火
作者：王濯（唐）

禦火傳香殿，華光及侍臣。星流中使馬，燭耀九衢人。轉影連金屋，分輝麗錦茵。焰迎紅蕊發，煙染綠條春。助律和風早，添爐暖氣新。誰憐一寒士，猶望照東鄰。
投珠於泉
作者：獨孤綬（唐）

至道歸淳樸，明珠被棄捐。天真來照乘，成性卻沈泉。不是靈蛇吐，非緣合浦還。岸傍隨月落，波底共星懸。致遠終無脛，懷貪遂息肩。欲知恭儉德，所寶在惟賢。
秦鏡
作者：仲子陵（唐）

萬古秦時鏡，從來抱至精。依臺月自吐，在匣水常清。爛爛金光發，澄澄物象生。雲天皆洞鑒，表裡盡虛明。但見人窺膽，全勝回應聲。妍媸定可識，何處更逃情。
秦鏡
作者：張佐（唐）

樓上秦時鏡，千秋獨有名。菱花寒不落，冰質夏長清。龍在形難掩，人來膽易呈。升臺宜遠照，開匣乍藏明。皎色新磨出，圓規舊鑄成。愁容如可鑒，當欲拂塵纓。
憶遊天臺寄道流
作者：張佐（唐）

憶昨天台到赤城，幾朝仙籟耳中生。雲龍出水風聲急，今來儘是人間夢，劉阮茫茫何處行。
龜負圖
作者：丁澤（唐）

天意將垂象，神龜出負圖。五方行有配，八卦義寧孤。作瑞旌君德，披文協帝謨。乘流喜得路，逢聖倖存軀。蓮葉池通泛，桃花水自浮。還尋九江去，安肯曳泥途。
上元日夢王母獻白玉環
作者：丁澤（唐）

夢中朝上日，闕下拜天顏。彷彿瞻王母，分明獻玉環。靈姿趨甲帳，悟道契玄關。似見霜姿白，如看月彩彎。霓裳歸物外，鳳曆曉人寰。仙聖非相遠，昭昭寤寐間。
良田無晚歲
作者：丁澤（唐）

人功雖未及，地力信非常。不任耕耘早，偏宜黍稷良。無年皆有獲，後種亦先芳。膴膴盈千畝，青青保萬箱。何須祭田祖，詎要察農祥。況是春三月，和風日又長。
下第獻座主張謂
作者：閻濟美（唐）

謇諤王臣直，文明雅量全。望爐金自躍，應物鏡何偏。南國幽沉盡，東堂禮樂宣。轉令遊藝士，更惜至公年。芳樹歡新景，青雲泣暮天。唯愁鳳池拜，孤賤更誰憐。
天津橋望洛城殘雪
作者：閻濟美（唐）

新霽洛城端，千家積雪寒。未收清禁色，偏向上陽殘。
尚書郎上直聞春漏
作者：張少博（唐）

建禮含香處，重城待漏辰。徐聲傳鳳闕，曉唱辨雞人。銀箭聽將盡，銅壺滴更新。催籌當五夜，移刻及三春。杳杳從天遠，泠泠出禁頻。直廬殘響曙，肅穆對鉤陳。
雪夜觀象闕待漏
作者：張少博（唐）

殘雪初晴後，鳴珂奉闕庭。九門傳曉漏，五夜候晨扃。北斗橫斜漢，東方落曙星。煙氛初動色，簪佩未分形。雪重猶垂白，山遙不辨青。雞人更唱處，偏入此時聽。
尚書郎上直聞春漏
作者：周徹（唐）

建禮通華省，含香直紫宸。靜聞銅史漏，暗識桂宮春。滴瀝疑將絕，清泠發更新。寒聲臨雁沼，疏韻應雞人。迥入千門徹，行催五夜頻。高臺閑自聽，非是駐徵輪。
及第後贈試官
作者：高拯（唐）

公子求賢未識真，欲將毛遂比常倫。當時不及三千客，今日何如十九人。
賦得花發上林
作者：王表（唐）

御苑春何早，繁花已繡林。笑迎明主仗，香拂美人簪。地接樓臺近，天垂雨露深。晴光來戲蝶，夕景動棲禽。欲託淩雲勢，先開捧日心。方知桃李樹，從此別成陰。
清明日登城春望寄大夫使君
作者：王表（唐）

春城閑望愛晴天，何處風光不眼前。寒食花開千樹雪，聞說鶯啼卻惆悵，詩成不見謝臨川。
成德樂
作者：王表（唐）

趙女乘春上畫樓，一聲歌發滿城秋。無端更唱關山曲，不是徵人亦淚流。
花發上林
作者：獨孤授（唐）

上苑韶容早，芳菲正吐花。無言向春日，閑笑任年華。潤色籠輕靄，晴光豔晚霞。影連千戶竹，香散萬人家。幸繞樓臺近，仍懷雨露賒。願君垂採摘，不使落風沙。
賦得花發上林
作者：王儲（唐）

東陸和風至，先開上苑花。穠枝藏宿鳥，香蕊拂行車。散白憐晴日，舒紅愛晚霞。桃間留禦馬，梅處入胡笳。城郭連增媚，樓臺映轉華。豈同幽谷草，春至發猶賒。
賦得花發上林
作者：周渭（唐）

灼灼花凝雪，春來發上林。向風初散蕊，垂葉欲成陰。人過香隨遠，煙晴色自深。淨時空結霧，疏處未藏禽。菶茸何年值，間關幾日吟。一枝如可冀，不負折芳心。
贈龍興觀主吳崇嶽
作者：周渭（唐）

楮為冠子布為裳，吞得丹霞壽最長。混俗性靈常樂道，百尺松梢幾飛步，鶴棲板上禮虛皇。
代書詩一百韻寄微之
作者：白居易（唐）

憶在貞元歲，初登典校司。身名同日授，心事一言知。肺腑都無隔，形骸兩不羈。疏狂屬年少，閒散為官卑。分定金蘭契，言通藥石規。交賢方汲汲，友直每偲偲。有月多同賞，無杯不共持。秋風拂琴匣，夜雪卷書帷。高上慈恩塔，幽尋皇子陂。唐昌玉蕊會，崇敬牡丹期。笑勸迂辛酒，閑吟短李詩。儒風愛敦質，佛理賞玄師。度日曾無悶，通宵靡不為。雙聲聯律句，八面對宮棋。往往遊三省，騰騰出九逵。寒銷直城路，春到曲江池。樹暖枝條弱，山晴彩翠奇。峰攢石綠點，柳宛麴塵絲。岸草煙鋪地，園花雪壓枝。早光紅照耀，新溜碧逶迤。幄幕侵堤布，盤筵佔地施。徵伶皆絕藝，選伎悉名姬。粉黛凝春態，金鈿耀水嬉。風流誇墮髻，時世鬥啼眉。密坐隨歡促，華尊逐勝移。香飄歌袂動，翠落舞釵遺。籌插紅螺碗，觥飛白玉卮。打嫌調笑易，飲訝卷波遲。殘席喧嘩散，歸鞍酩酊騎。酡顏烏帽側，醉袖玉鞭垂。紫陌傳鐘鼓，紅塵塞路岐。幾時曾暫別，何處不相隨。荏苒星霜換，回環節候催。兩衙多請告，三考欲成資。運啟千年聖，天成萬物宜。皆當少壯日，同惜盛明時。光景嗟虛擲，雲霄竊暗窺。攻文朝矻矻，講學夜孜孜。策目穿如劄，鋒毫銳若錐。繁張獲鳥網，堅守釣魚坻。並受夔龍薦，齊陳晁董詞。萬言經濟略，三策太平基。中第爭無敵，專場戰不疲。輔車排勝陣，掎角搴降旗。雙闕紛容衛，千僚儼等衰。恩隨紫泥降，名向白麻披。既在高科選，還從好爵縻。東垣君諫諍，西邑我驅馳。再喜登烏府，多慚侍赤墀。官班分內外，遊處遂參差。每列鵷鸞序，偏瞻獬豸姿。簡威霜凜冽，衣彩繡葳蕤。正色摧強禦，剛腸嫉喔咿。常憎持祿位，不擬保妻兒。養勇期除惡，輸忠在滅私。下韝驚燕雀，當道懾狐狸。南國人無怨，東臺吏不欺。理冤多定國，切諫甚辛毗。造次行於是，平生志在茲。道將心共直，言與行兼危。水暗波翻覆，山藏路險巇。未為明主識，已被倖臣疑。木秀遭風折，蘭芳遇霰萎。千鈞勢易壓，一柱力難支。騰口因成痏，吹毛遂得疵。憂來吟貝錦，謫去詠江蘺。邂逅塵中遇，殷勤馬上辭。賈生離魏闕，王粲向荊夷。水過清源寺，山經綺季祠。心搖漢皋佩，淚墮峴亭碑。驛路緣雲際，城樓枕水湄。思鄉多繞澤，望闕獨登陴。林晚青蕭索，江平綠渺彌。野秋鳴蟋蟀，沙冷聚鸕鷀。官舍黃茅屋，人家苦竹籬。白醪充夜酌，紅粟備晨炊。寡鶴摧風翮，鰥魚失水鬐。暗雛啼渴旦，涼葉墜相思。一點寒燈滅，三聲曉角吹。藍衫經雨故，驄馬臥霜羸。念涸誰濡沫，嫌醒自歠醨。耳垂無伯樂，舌在有張儀。負氣沖星劍，傾心向日葵。金言自銷鑠，玉性肯磷緇。伸屈須看蠖，窮通莫問龜。定知身是患，應用道為醫。想子今如彼，嗟予獨在斯。無憀當歲杪，有夢到天涯。坐阻連襟帶，行乖接履綦。潤銷衣上霧，香散室中芝。念遠緣遷貶，驚時為別離。素書三往復，明月七盈虧。舊裡非難到，餘歡不可追。樹依興善老，草傍靜安衰。前事思如昨，中懷寫向誰。北村尋古柏，南宅訪辛夷。此日空搔首，何人共解頤。病多知夜永，年長覺秋悲。不飲長如醉，加餐亦似饑。狂吟一千字，因使寄微之。
和鄭元及第後秋歸洛下閒居
作者：白居易（唐）

勤苦成名後，優遊得意間。玉憐同匠琢，桂恨來年攀。山靜豹難隱，穀幽鶯暫還。微吟詩引步，淺酌酒開顏。門迥暮臨水，窗深朝對山。雲衢日相待，莫誤許身閑。
與諸同年賀座主侍郎新拜太常，同宴蕭尚書亭子
作者：白居易（唐）

寵新卿典禮，會盛客徵文。不失遷鶯侶，因成賀燕群。池臺晴間雪，冠蓋暮和雲。共仰曾攀處，年深桂尚燻。
東都冬日會諸同年宴鄭家林亭
作者：白居易（唐）

盛時陪上第，暇日會群賢。桂折因同樹，鶯遷各異年。賓階紛組佩，妓席儼花鈿。促膝齊榮賤，差肩次後先。助歌林下水，銷酒雪中天。他日升沉者，無忘共此筵。